Jordan Binnington

Jordan Binnington (*11. júla, 1993, Richmond Hill, Ontário, Kanada) je profesionálny kanadský hokejový brankár, ktorý pôsobí v tíme St. Louis Blues v National Hockey League. V roku 2019 s tímom získal ich historicky prvý Stanleyho pohár. V roku 2025 víťazne reprezentoval Kanadu na Turnaji štyroch krajín a dvakrát na Majstrovstvách sveta (2024, 2025), no bez zisku medaily.

Známy je svojou prchkou povahou a častými konftiktmi so súpermi.

 Kariéra 
Binnington bol hviezdou mládežníckeho hokeja, keď v roku 2013 bol vyhlásený za najlepšieho brankára kanadskej "juniorky" Ontario Hockey League a v roku 2012 za najlepšieho brankára "dáždnikovej" CHL. V roku 2013 reprzentoval Kanadu na juniorských Majstrovstvách sveta.

Jordan Binnington strávil väčšinu svojej profesionálnej kariéry v tíme St. Louis Blues v NHL, ktorý ho draftoval v roku 2011 v 3. kole z celkového 88. miesta. Predtým pôsobil najmä v American Hockey League v tíme Chicago Wolves, kde si v roku 2018 zahral v All-Star Game. 
vľavo|náhľad|Binnington v drese St. Louis Blues
V NHL debutoval 14. januára 2016, keď v tretej tretine striedal Briana Elliotta v zápase proti Caroline Hurricanes. Zo štyroch striel inkasoval jeden gól a Blues prehrali 1:4. Do najvyššej ligy sa však vrátil až v sezóne 2018/2019, pred ktorou podpísal s tímom jednoročný dvojcestný kontrakt. Blues však podpísali aj brankára Chada Johnsona na pozíciu náhradníka Jaka Allena a Binnington sezónu začínal v AHL. Johnson sa však neosvedčil a bol zapísaný na waiver listinu - Binnington tak dostal šancu a v prvom zápase si pripísal čisté konto. St. Louis v decembri 2018 patrilo k najhorším tímom ligy, ale napokon sa aj vďaka Binningtonovým výkonom prebojovali do Play-Off, kde dokonca vytlačil Allena z pozície jednotky a priviedol Blues k prvému Stanleyho poháru v klubovej histórii. Sezónu ukončil so záznamom 32 zápasov, 24 výhier, 5 čistých kont, 92,7% úspešnosť zákrokov a v Play-off 26 zápasov, 16 výhier, 1 čisté konto a 91,4% úspešnosť zákrokov. Bol menovaný do All-Rookie Teamu najlepších nováčikov. V lete 2019 následne podpísal nový dvojročný kontrakt v priemernej hodnote 4,4 milióna dolárov.

V nasledujúcich sezónach sa výkonnosť Blues postupne prepadávala, ale Binnington získal pozíciu prvého brankára. Jake Allen neskôr odišiel do Montrealu Canadiens. V lete 2021 Binnington podpísal kontrakt v ročnej hodnote 6 miliónov dolárov až do roku 2027. Jeho výkony však už nedosiahli tie zo sezóny 2018/2019. V roku 2020 sa zúčastnil All-Star Game. Celkovo v St. Louis doposiaľ odchytal 360 zápasov základnej časti, v ktorých si pripísal 180 výhier, 126 prehier a 42 prehier po predĺžení, 2,82 priemer inkasovaného gólu na zápas, 18 čistých kont a 90,4% úpsešnosť zákrokov. V sezóne 2025/2026 bol z pozície prvého brankára tímu vytlačený náhradníkom Joelom Hoferom. 

V roku 2025 reprezentoval ako prvý brankár Kanadu na Turnaji štyroch krajín. Nastúpil vo všetkých 4 zápasoch, 3 vyhral a pripísal si 90,7% úspešnosť zákrokov. S Kanadou turnaj vyhrali. 

Svoju krajinu reprezentoval ešte dvakrát na Majstrovstvách sveta (2023,2024), vždy ako prvý brankár, ale medailu nezískal. 

 Osobný život 
Jeho manželkou je kanadská herečka Cristine Prosperi. V roku 2024 sa im narodil syn Johnny Booker Binnington. 

Traja Binningtonovi bratranci sa venovali hokeju: Mike Binnington bol taktiež brankár, ktorý, ale nehral hokej profesionálne (pôsobil iba v najvyššej americkej univerzitnej lige NCAA), Matt Binnington hral na pozícii centra, ale taktiež nikdy nie profesionálne (iba na juniorskej úrovni). Brankárkou bola aj jeho sesternica Ali Binnington, ktorá úspešne pôsobila v ženskej univerzitnej NCAA. 

 Referencie 

Kategória:Kanadskí hokejoví brankári
Kategória:Brankári St. Louis Blues
Kategória:Hokejisti draftovaní klubom St. Louis Blues
Kategória:Narodenia v 1993
Kategória:Narodenia 11. júla

Kategória:Víťazi Stanleyho pohára
Kategória:Hokejisti na Zimných olympijských hrách 2026
Kategória:Účastníci MS v hokeji 2024
Kategória:Účastníci MS v hokeji 2025